Viktor Vincze

JUDr. Viktor Vincze (* 27. január 1991, Galanta) je slovenský televízny moderátor, redaktor, pilot a novinár. Dlhé roky bol jednou z tvárí TV Markíza, kde do mája 2025 moderoval hlavnú spravodajskú reláciu Televízne noviny. Známym sa stal aj vďaka účikovaniu v šou Tvoja tvár znie povedome. V roku 2017 sa zosobášil s moderátorkou Adelou Vinczeovou.

 Osobný život 
Narodil sa 27. januára 1991 v Galante, matke Renáte a otcovi Viktorovi. Má jedného súrodenca, brata Tomáša. 

V októbri 2016 potvrdil vzťah s moderátorkou Adelou Vinczeovou, vtedy Banášovou. Na Valentína, 14. februára 2017 ju požiadal o ruku v priamom prenose Telerána. Za masívnej pozornosti verejnosti a médií sa zosobášili 10. júna 2017. Mediálna hodnota udalosti presiahla milión eur.

30. októbra 2017 na sociálnej sieti zverejnil status, ktorým priznal problémy s plodnosťou. Otvoril tým debatu o dramatickom zhoršení kvality spermií u mladých mužov.Plodnosť mužov je na tom vraj naozaj zle. Bývalý hlavný odborník ministerstva zdravotníctva pre reprodukčnú medicínu Markíze povedal, že v čase, keď on končil medicínu, našli v jednom mililitri ejakulátu 120 miliónov spermií. Dnes je rád, ak ich nájdu 15 miliónov na mililiter. O 87 percent menej.Odmalička sa venuje neprofesionálnemu divadlu.

 Vzdelanie 
Vyštudoval Gymnázium Juraja Fándlyho v Šali a fakultu práva Paneurópskej vysokej školy v Bratislave, ktorú v roku 2016 ukončil rigoróznou skúškou a získaním titulu JUDr., doktor práv. 

V rokoch 2007 – 2008 absolvoval výmenný študentský pobyt v USA na strednej škole High Tech High International v San Diegu, Kalifornia.

 Kariéra 
Vo veku 17 rokov začal pracovať ako moderátor v regionálnom Rádiu Max v Nitre. Začiatkom roka 2013 sa zúčastnil verejného konkurzu na pozíciu redaktora spravodajstva Televízie Markíza, kde v konkurencií 800 ľudí uspel. O rok neskôr začal moderovať denný magazín Reflex a v roku 2016 sa stal účinkujúcim prvej série šou Tvoja tvár znie povedome. Spolu so Zlaticou Švajdovou-Puškárovou a Michalom Kovačičom moderoval volebné štúdio Parlamentných volieb 2016. V lete toho istého roka sa stal moderátorom Prvých Televíznych novín a v marci 2017 aj hlavnej spravodajskej relácie Televízne noviny.
V roku 2021 bol mentorom pre deti v šou Tvoja Mini tvár znie povedome a v roku 2022 začal moderovať 7. sériu tanečnej šou Let's Dance. Od júna 2022 bol moderátorom súťažnej relácie Na love. 21. mája 2025 oznámil svoj koniec v televízii, kedy odmoderoval svoje posledné Televízne noviny.

 Ocenenia 
 rok anketa kategória výsledok 2014 Osobnosť televíznej obrazovky osobnosť publicistiky nominovaný 2015 Osobnosť televíznej obrazovky redaktor spravodajstva 3. miesto 2016 Telkáč roka redaktor spravodajstva 1. miesto 2016 Osobnosť televíznej obrazovky osobnosť publicistiky 3. miesto 2017 Osobnosť televíznej obrazovky moderátor spravodajstva nominovaný 2024 Biela vrana – laureát

 Referencie 

 Iné projekty 

Kategória:Osobnosti z Galanty
Kategória:Slovenskí novinári
Kategória:Slovenskí televízni moderátori
Kategória:Slovenskí letci
Kategória:Laureáti Bielej vrany